આ મેચમાં હાર્દિક પંડ્યા, જસપ્રીત બુમરાહ અને કુલદીપ યાદવે 2-2 વિકેટ જ્યારે અક્ષર પટેલ અને શાર્દુલ ઠાકુરે 1-1 વિકેટ ઝડપી હતી. યજમાન ટીમ તરફથી એન્જેલો મેથ્યુઝે 70 રન ફટકાર્યા હતા, પરંતુ તે તેની ટીમને જિતાડી શક્યો નહોતો. ભારતીય ટીમને શ્રીલંકાની થોડા થોડા અંતરે વિકેટ ખેરવી હતી અને આમ શ્રીલંકન ટીમ 42.4 ઓવરમાં સમેટાઈ ગઈ હતી. મેથ્યુઝ બાદ મિલિન્દા શ્રીવર્ધને (39) જ યજમાન ટીમ તરફથી સૌથી વધુ રન કરી શક્યો હતો. 376 રનનું લક્ષ્યાંક પૂરું કરવા ઊતરેલી શ્રીલંકન ટીમની શરૂઆત સારી રહી નહોતી અને 37 રન સુધીમાં તેને તેની ત્રણ મહત્ત્વપૂર્ણ વિકેટ ગુમાવી દીધી હતી.